Začíname.
Dobrý večer, Amerika.
PREZIDENTKA O KLIMATICKOM DOHOVORE
Svet nás teraz žiada robiť skutočne pokorné rozhodnutia.
Rozhodnutia, ktoré boli v minulosti prenechané bohom.
Ale súčasná kríza si vyžaduje,
aby sme konali na základe našej obmedzenej ľudskej skúsenosti.
Modlila som sa o radu,
radila sa s kolegami, lídrami G22,
a taktiež aj členmi vedeckej a podnikateľskej komunity
a náboženskými a domorodými lídrami každého druhu.
A dospeli sme k rozhodnutiu.
Podpíšem DKZ 2, Dohovor o klimatickom zásahu,
a predlžujem moratórium pre geoinžinierstvo
či akékoľvek činy, ktorých snahou je umelo ovplyvňovať klímu.
Technológia samotná nie je riešením, ktoré potrebujeme.
Alpha, vypnúť.
- Ro. - Nemôžem sa na to dívať.
Gratulujem, oci. Prezidentka ťa vypočula.
- Synak. - Všetci sme v hajzli.
Dúfam, že si na seba hrdý.
Poradil som jej to, aby som ochránil tvoju budúcnosť, synak.
Prepáčte.
Alpha, zapnúť. Pardon.
Ak chceme túto krízu vyriešiť, musíme sa upriamiť inam.
CELOSVETOVÁ ZMENA TEPLOTY + 2,2 °C
ÚMRTIA Z KRAJNÉHO TEPLA (ROČNE) 1 113 555
EXTRAPOLÁCIE
O ŠESŤ MESIACOV NESKÔR
Už sa ozval Rowan?
Aby bolo jasné, podľa mňa je to hnusné.
Povedal, že príde. Mal by tu byť.
Je Deň otcov. Si jeho otec.
Keď som mal 20 ja, Deň otcov tiež nebol mojou prioritou.
A môj otec sa neoženil trikrát.
No, vraciame sa až zajtra,
tak čo keby si porozmýšľal, ako to chceš osláviť,
- a ja nám zatiaľ niečo uvarím. - Dobre.
Znovu zavolaj Rowanovi.
Tu prednesiem príhovor...
DŽIBUTI
...a za týmito sklenými dverami ho odhalíme.
Jonathan?
Možno by si to mal zdvihnúť.
A čo mám povedať?
Nuž, „všetko naj ku Dňu otcov“.
To je to ľahké. Ale čo po tom?
Vieš, tvoj otec mi zvykol citovať Hemingwaya:
„Svet je krásne miesto, za ktoré sa oplatí bojovať.“
Možno skús to.
Porazilo by ho, keby zistil, že ti pomáham.
Možno by bol hrdý.
Asi to čoskoro zistíme.
Na geoinžinierstve sa nikdy nezhodneme.
Ale už je to šesť mesiacov. Je tým úplne zaslepený.
Akoby sme sa nemohli rozprávať o inom.
Potrebuje čas. Je to...
Prepáč.
Rowan?
Našla si ho?
Je v Džibuti. Prihlásil sa na siete.
- Je s ním aj ona? - Je to nesprávne.
LONDÝN
Nech to vyzerá ako normálna previerka.
- Robili sme to stále. - Už tu
nepracuješ. Čiže klamstvo.
A článok o tom, že Alpha sleduje jednotlivcov, je posledné, čo potrebujeme.
Prosím. Nie je to sledovanie.
Nemeníme jej heslá.
Len sa jej pozri na platby.
Vieš, či... zašla na pedikúru.
Vyhľadala si obľúbené tenisky,
- alebo... Len taká klasika. No tak. - Jon, vážne.
- Ľahké. - Si vládny úradník USA.
Požiadaj o to CIA.
Alebo vyskúšaj staromódny postup. Zavolaj synovi.
Hej, snažil som sa o to tak šesťkrát. Ani mi nedvíha.
Teraz vieš, prečo som nemala deti.
Prečo sú v Džibuti?
Nehovorila som o „nich“. Povedala som „Rowan“.
A ak si nechcel, aby sa k nej pripojil, nemal si si ju brať.
Vďaka. Pokračuj. Daj mi vedieť, keď sa niečo dozvieš.
- Správy o Rowanovi? - Nie. Dráma v práci.
Keď som bola v jeho veku, ukrutne som sa s rodičmi hádala.
Naozaj? Ich superstar z prestížnej školy? O čom?
O pubertálnych veciach.
O svojich frajeroch. O osude ľudstva.
Od skromných začiatkov až po slávu.
Dnes pred nami stojí Gita Mishrová, dcéra učiteľa matematiky
a inžinierky, pôvodom z Badlapuru v Indii. Riaditeľka firmy Iniciatíva novej oblohy
nám predvedie inauguračný let
prvého lietadla na svete, ktoré je uhlíkovo neutrálne a bez posádky
dokáže trvalo ostať vo vzduchu.
Má meno Rowan.
Gita Mishrová, vážení.
Ďakujem, Hiram. A ďakujem aj za pomoc s Rowanovým vzlietnutím.
Áno, Rowan.
Pomenovaný podľa môjho nevlastného syna a kolegu, ktorý je tu dnes s nami.
Poď sa pokloniť.
Páči sa ti to meno?
Hej.
Rowanova práca na počítačovom rozhraní nášho lietadla
umožnila let bez posádky na úrovni, ktorú sme dosiaľ nevideli.
Povedala by som, že sa podal na macochu, ale viac z toho podozrievam jeho otca.
Mnohí viete, že rada stávkujem.
A všetkým vám, ktorí ste do lietadla investovali,
chcem poďakovať, že ste stavili so mnou a na mňa.
A aby ste videli,
ako našej uhlíkovo neutrálnej technológii dôverujem,
dnešnú skúšku budem riadiť osobne.
Všetky lietadlá sme pre dnešnú ukážku naložili maximálnym nákladom 250 ton.
Ak ľudí žiadame, aby lietadlu Rowan zverili svoj najcennejší náklad,
je prirodzené, že práve ja by som mala byť pokusným králikom.
Ďakujem vám.
Neviem, prečo ti to vravím, ale našla som ich.
Ich? Takže sú spolu? Dopekla.
Niečo ti pošlem.
Ďakujem, Hiram. A ďakujem aj za pomoc s Rowanovým vzlietnutím.
Čo to, doriti, je?
Hovorí sa „ďakujem“.
Ďakujem. Čo to, doriti, je?
Jej nové nákladné bezpilotné lietadlo. Veľmi tajné. Embargo pre všetky médiá.
Ako to vieš?
Niekto si tam zobral mobil.
Netvár sa tak prekvapene.
Vraj to lietadlo nazvala „Rowan“.
Božemôj.
To teda vysvetľuje jeho prítomnosť.
Ale nie to, prečo mi o tom nepovedal.
Ani to, že ona letí v lietadle, ktoré má byť bezpilotné.
Dáva ti to nejaký zmysel?
Nič z toho mi nedáva zmysel, Jon.
Všetko to vymažem.
Ďakujem, Martha. Viem, že pre mňa riskuješ.
Nechcem sypať soľ do rany,
ale ak to dnes pôjde dobre, pán Bilton si asi pár kúpi.
Čože?
A čo? Používa naše batérie.
Dobrú noc.
- Asi o tom už vie. - Ako by mohol?
Keď sa to dozvie, a to sa stane, o chvíľu o tom budú vedieť všetci.
Povedz mu, že to bol môj nápad.
Povedz mu, že som ťa oklamala a vôbec si nevedel, čo zamýšľam.
Nebudem mu klamať.
Pripomeň mu naše medové týždne.
Bývali sme v ošarpanom hoteli v Bali a pokazil sa záchod.
Nevedel ho opraviť.
Dokázal načrtnúť spätné väzby albedo efektu úrovne mora
na centimeter presne,
ale vyviedol ho z miery plavákový ventil z 20. storočia.
Opravovala som ho každý deň.
Keď sme sa vrátili domov, kúpila som mu kópiu časopisu Whole Earth Catalog z 1968.
Prvú edíciu. S podpisom.
A odtiaľ si sa naučila, ako opraviť záchody?
Ako opraviť úplne všetko.
Prvý riadok znel:
„Sme ako bohovia, tak by sme v tom mohli byť aspoň dobrí.“
Dnes tu opravujeme niečo trochu väčšie.
Sú ostatné lietadlá pripravené?
Keď vzlietnu, určím im súradnice.
Keď vypustíš náklad ty, urobia tak aj oni.
Ale k tomu nedôjde, však?
- Ja len... - Hej, Ro.
Ak tu už nechceš byť, vieš, že môžeš odísť.
Len chcem, aby už bolo zajtra.
To bude čoskoro.
Všetky ich meníš?
Gita chcela, aby som zmenil všetky heslá.
Šesť rokov práce. Nech nás teraz neheknú.
Vedel si o tom?
Že si robila starosti o bezpečnosť? Hej.
Tak. Hotovo.
Líder jeden, líder jeden, tu je veža INO.
Líder jedna počúva.
Všetko je pripravené pre súradnice 19,1668 severne a 73,2368 východne.
Vďaka, veža INO.
Počkaj. Kam ideš?
Badlapur. Nebola som tam už roky.
Prečo?
Slávny návrat domov. Možno inšpirujem ďalšiu generáciu.
Ak ľudí žiadame, aby lietadlu Rowan zverili svoj najcennejší náklad,
je prirodzené, že práve ja by som mala byť...
Všetky lietadlá sme na dnešnú ukážku naložili
maximálnym nákladom 250 ton.
Si hore skoro.
Ak ľudí žiadame, aby lietadlu Rowan zverili svoj najcennejší náklad...
Buď rád, že nie som žiarlivá.
Nie, pozeraj.
Všetky lietadlá sme na dnešnú ukážku naložili
maximálnym nákladom 250 ton.
Je s ňou Rowan.
- Kde? - Tam.
...svoj najcennejší náklad,
je prirodzené, že práve ja by som mala byť pokusným králikom.
Musím o tom niekomu povedať.
Čo im povieš? Že tvoj syn si prechádza nejakým obdobím?
Že radšej trávi čas s macochou ako s vlastným otcom?
Nie. Prečo podľa teba pilotuje bezpilotné lietadlo?
Neviem, Jonathan. A ani ma to veľmi netrápi.
- Prečo teba áno? - Pre toto.
AKO ZACHRÁNIŤ SVET ROWAN CHOPIN
- Pozeraj. - V 1991
vybuchla sopka Pinatubo.
O tomto to je.
Popol vyprskla až 16 kilometrov do stratosféry.
Čo je to?
Rowanov prírodovedný projekt z piatej triedy. Počúvaj.
Popol sa rozniesol po celej stratosfére.
Miliardy čiastočiek. A tieto čiastočky odrážali slnečné lúče.
V ten rok sa planéta ochladila o 0,5 stupňa.
Po rokoch stáleho otepľovania sa konečne ochladila.
Niektorí vedci sa tento efekt snažia napodobniť.
Moja nevlastná mama je jednou z nich.
Hovorí, že to vyrieši klimatickú zmenu.
A ocko hovorí, že má pravdu.
Pane, stúpa.
Gita, niečo si tam omylom stlačila?
Nie. Máme novú destináciu.
Z akého dôvodu?
Lebo si myslím, že je dôležité, aby ľudia videli, čo Rowan dokáže.
14 600 metrov. Prepínam.
To je nad hranicou väčšiny komerčných lietadiel.
Nepredávame väčšinu komerčných lietadiel.
Toto nie je súčasť odoslaného letového plánu.
Pôjde nám po krku armáda.
Toľko k utajeniu.
Veža INO, presuňme všetky lietadlá na 14 600 metrov.
Dobre. Idem na to.
Líder končí.
Alpha, zárobky najväčších chemických firiem za posledný štvrťrok.
BASF kleslo o 1 %. Sinopec o 2 %. Dow Chemical bez zmeny.
A čo Alpha Chem?
Alpha Chemické zdroje stúplo o 16 %.
Alpha stúpa vždy. Vlastnia celý svet.
Pokoj, Jon.
Dokázal si iba to, že Nick Bilton je veľmi bohatý.
Hej, čo je to?
Objednala som pár labákových stejkov z Alpha Proteín.
Dnes si uvaríme chutnú večeru.
Objednávka doručená.
Alpha, zavolaj Marthe na súkromný.
- Zbláznil si sa? - Možno.
- Zisti niečo. - Nie.
Prečo nemáš žiadne zábrany?
Pozri, potrebujem vedieť, či Alpha Chem predala INO niečo z tohto:
Uhličitan vápenatý, sírovodík alebo oxid siričitý.
Na to rozhodne nemôžem odpovedať.
No tak. Podľa DKZ sú to kontrolované látky.
Mám právo vedieť, či si niekto objednal značné množstvá,
hlavne, ak to bol kupca bez predošlých nákupov.
Nie, neodpoviem ti.
Značné množstvo ktorejkoľvek z týchto látok
môže byť použité na akt globálneho terorizmu. Chceš tomu napomôcť?
Martha, len mi povedz, či sa mýlim.
Musím vedieť, či mám volať bezpečnostným orgánom.
Jon, musím to povedať hlavnému poradcovi.
Vždy som ťa pokladala za priateľa, a je hrozné, že ťa Nick prepustil,
ale musím ťa požiadať, aby si mi už nevolal.
Počkať. Počkať...
Doriti.
LETOVÝ PLÁN POTVRDENÝ
Gita, kedy sa otočíš? Pýta sa na nás AFRICOM.
Už kontaktovali D.C. a aj NATO.
- Neviem, čo to robíš, ale... - Hiram, daj mi Rowana, prosím.
Na súkromnej linke.
Ahoj, to som ja.
Musíme predpokladať, že o tom už vedia.
Na všetkých radaroch sme vyššie, než by sme mali.
Zlatko, je čas.
Keď to pochopia, zavolajú tvojmu otcovi.
Musíš odtiaľ odísť.
Rád som vás videl.
- Dobrý. - Zdravím.
Som špeciálna agentka Sanchezová z protiteroristického oddelenia FBI.
Hľadám doktora Jonathana Chopina.
Jonathan?
Dobrý. Vďaka, že ste prišli. Poďte ďalej.
- Zavolal si FBI? - Hej. Musíme si pohovoriť.
Raz možno
vyrobíme stroj, ktorý zo vzduchu bezpečne a spoľahlivo odstráni oxid uhličitý,
ale dovtedy nám postačí niečo lepšie. Stromy.
Týmto ďakujem organizácii Sunrise Movement
za miliónty zasadený strom vo Virgínii.
Teraz už potrebujeme iba, aby si Kongres robil svoju prácu
a pracoval na prijatí väčšinového zákona na potlačenie emisií.
Čo ďalej?
Nad Adenským zálivom sa niečo deje.
Flotila lietadiel smeruje na východ.
Sleduje ich AFRICOM. Kontaktuje vás major Gutiérrez.
Dobré ráno, major. Čo mi o tom môžete povedať?
Máme správu z tábora v Džbuti.
Je to ukážkový let nejakej novej technológie.
Súkromné lietadlo, ktoré vybudovala firma Iniciatíva novej oblohy.
Spoločnosť Gity Mishrovej? Mali povolenie?
Na let áno, madam, ale vo vzduchu zmenili letový plán.
Momentálne sú vo výške 13 000 metrov a stále stúpajú.
- Udali dôvod zmeny? - Nie, madam.
- Odpovedali na správy? - Nie, madam.
Máme dôvod predpokladať, že s lietadlom niečo nie je v poriadku?
- Vyslali núdzový signál? - Nie, pani prezidentka.
Ďakujem, major. Naďalej ma informujte.
Vie o tom FBI. Protiteroristické.
- Kto si to vyžiadal? - Pamätáte si Jonathana Chopina?
Pripomeňte mi ho.
Ministerka Garrettová ho vymenovala do uhlíkovej komisie.
Predtým pracoval v Alphe pre Nicka Biltona.
Áno. Chopin.
Je to bývalý manžel Gity Mishrovej. On sa nám ozval.
Ohľadom exmanželky?
Má celkom šialenú teóriu.
Možno by sme sa od neho mali dištancovať.
Podľa vás sa syn zaplietol do niečo nelegálneho?
So synom som už niekoľko týždňov nehovoril.
Medzi vašimi telefónmi sme zachytili pomerne veľkú aktivitu.
Ak ste to videli, tak potom viete aj to, že mi ani raz nezdvihol.
To uňho nie je normálne.
To môže značiť okrem medzinárodného terorizmu mnoho, doktor.
Skúste namiesto FBI zavolať rodinnému terapeutovi.
Nie, nie. Počkajte.
Nejde o moju rodinu. Ide o svetovú bezpečnosť.
Som jedným z prezidentkiných vedeckých poradcov.
Mám bezpečnostnú previerku.
Viem, kto ste, doktor. Dovolila som si vás preveriť.
Dobre, tak potom... Potom viete, že v minulosti
som podporoval projekt zvaný geoinžinierstvo, však?
A so svojou veľmi známou exmanželkou sme venovali mnoho zdrojov
a pozornosti nie len predstavám,
ale úvahám o tom, ako by sa to dalo zrealizovať.
Na fóre v Davose to nazvala
najväčšou a najrozumnejšou obchodnou príležitosťou storočia.
Ale má to háčik. Mýlili sme sa. Boli sme arogantní.
Zneuctili sme jeden z najzákladnejších princípov
vedeckého skúmania,
a teda to, že pokus musí byť možné zopakovať
s rovnakými výsledkami, alebo ho na základe údajov zmeniť.
To geoinžinierstvo nedovoľuje, jasné?
Máte jednu možnosť, a potom musíte žiť s následkami.
To nie je veda. Je to stávka.
A hazard nebol pre vás.
Ak je v stávke celá planéta? Nie. Nie.
A ako s tým súvisí váš syn?
Je s ňou.
Je s ňou a neozýva sa, lebo niečo plánujú.
A ak nechceme byť súčasťou jej stávky,
musíte ma dostať do Washingtonu. Musím ísť do D.C.
Milá prezidentka Burdicková a ostatní svetoví lídri.
Keď uvidíte túto správu, budem nad Indickým oceánom.
Gita je darkyňa. Vystúpili ste na jednom z jej podujatí.
Viem o tom. A ten exmanžel? Chopin?
Je na ceste. Potvrdili sme, že jeho syn je s Mishrovou.
- V lietadle? - Je to možné.
Akýkoľvek pokus násilne ma zastaviť bude mať
za dôsledok celosvetové vypustenie uhličitanu vápenatého,
ktoré vojenský zákrok nezastaví.
V tej oblasti máme SEAL tím.
Moje požiadavky sú jednoduché, pani prezidentka.
Robím iba to, čo mali svetoví lídri urobiť už pred rokmi.
Teplota na Zemi stúpla od Telavivského dohovoru o 0,65 stupňa.
A stúpa naďalej.
Nezmerateľne to zaťažuje svetovú ekonomiku.
Jedine takto ihneď spomalíme nárast teploty.
Je to iba náplasť? Áno.
Ale pri krvácaní, aké zažíva naša planéta, náplasť potrebujeme.
Ak sa Spojené štáty zaviažu ku geoinžinierstvu,
pristanem bez následkov a môžeme tento problém vyriešiť spolu.
Ako ďaleko je od pristátia?
- Dve hodiny a 12 minút. - Všetkých zvolajte.
Rowan, zavolaj, keď budeš v bezpečí. Prepínam.
Poďme! Všetci na zem.
- Ihneď! - Ruky hore.
Kde sú?
Ro, počuješ?
ZAVÁDZAM SPOJENIE
Choďte, choďte! Nehýbte sa.
- Nikto sa nepohne. - Nie je tu!
Kde je ten chlapec?
Kde je?
No tak, Ro. Nevadí, ak si si to rozmyslel.
Len mi daj vedieť, že si v poriadku.
Tu veliteľ letky.
Ro, si v poriadku.
Som okej.
Akoby som sedel na chvoste.
Vidíš to tam?
- India. - To je Bombaj.
Moja mama pomáhala pri návrhu hrádze.
Pamätám si, ako ju stavali, keď som bola malá.
Prečo to Burdickovej tak trvá? Viem, že naše požiadavky dostala.
Snažia sa prísť na to, ako ma verejne odsúdiť
a v súkromí mi poďakovať. Tak ako ostatní.
Alpha. Ropné spoločnosti.
O hodinu si tam.
Odtiaľto zhora je všetko také nádherné.
Ani by si nezistil, ako veľmi sme to dosrali.
Pani prezidentka, viem, že ste so všetkým dobre oboznámená,
takže každému bude na úžitok,
ak si klimatickú zmenu predstavíme ako medveďa.
Celá planéta je už desaťročia v aréne a bojuje s ním.
Zatiaľ nám ten medveď pekne nakopáva zadok.
Geoinžinierstvo je, ako keby ste do tej arény
vpustili leva, aby vám pomohol v tom boji s medveďom.
Určite to zmení situáciu, ale nezaručí vám to výhru.
Ak Mishrová urobí to, čím sa vyhráža, čo to znamená?
Zmeny vo výskyte zrážok povedú k neúrode a záplavám.
Extrémne počasie spôsobí masové migrácie, nepokoje
a tlak na infraštruktúru.
Takže všetky tie krásne veci, ktoré už poznáme,
akurát že na nových a nepredvídateľných miestach.
Preto sme podpísali DKZ 2. Musíme to nazvať pravým menom. Terorizmus.
Hovorila som s ostatnými lídrami.
Všetci stoja za DKZ a tvrdia, že právne sme tomu vystavení my.
Ako to?
Nová obloha je spoločnosť Delaware so sídlom v Novom Mexiku.
Zvyšok sveta vníma porušenie
dohovoru ako akt jednostrannej agresie.
Vy ju poznáte. Myslíte, že to urobí?
Ani na minútu o tom nepochybujem.
Roky na tých modeloch pracovala.
Počuli ste jej prednášky. Jedna sa konala tu, pani prezidentka.
Ale dokáže to?
Nezaložila si sociálnu sieť pre peniaze.
Je jednou z najtalentovanejších chemických inžinierok našej generácie.
Má pravdu častejšie, než sa mýli.
Nestavil by som na to, že zlyhá.
Nezverujeme politiku do rúk bohatých jednotlivcov,
ani pokiaľ sú dobrí v tipovaní.
Bez urážky, ale to podľa mňa nie je historicky presné.
Ale Gita bola úspešná, lebo nikdy nečaká na povolenie.
Ale prečo toto? Geoinžinierstvo nie je jednorazové.
Musíte to opakovať každých pár rokov.
Podľa mňa chce iba zmeniť diskusiu.
Myslí si, že ak to vyjde, ľudia ju začnú nasledovať.
Ale to nie je náš hlavný problém.
Ak to vyjde, začnú vám
ropné, plynové, a všetky ostatné spoločnosti, ktoré znečisťujú ovzdušie,
klopať na dvere a žiadať o povolenie pokračovať vo svojej uhlíkovej párty.
Preto som tu s vami a nie s ňou v tom lietadle.
- Kontakt. - Fajn.
Nadviazali sme komunikáciu. Chce s vami hovoriť.
Pani Mishrová.
Pani prezidentka.
Naposledy som vás videla v Davose.
Je mi ľúto týchto okolností.
Nuž, boli by sme radi, keby sa zmenili.
Dokážem vás presvedčiť
vrátiť sa a prebrať to?
Vždy, keď sa stretneme, naučím sa niečo nové.
To aj ja, pani prezidentka.
Napríklad to, že talentovaní a mocní ľudia, ako ste vy,
sú uväznení v nefunkčných systémoch, ktoré ich obmedzujú.
Ach, rozumiem,
ale náš nefunkčný systém dospel k rozhodnutiu s názvom DKZ 2
a ak zvolíte jednostrannú akciu, bude to ešte nefunkčnejšie.
V mojej vlasti je desať miliónov ľudí,
uväznených medzi vojnou o zdroje na severe a suchami na juhu a východe.
- Ďalších desať... - Ale no tak.
...umiera každý deň v každej krajine
- v dôsledku tepla. - Nemá to nič spoločné s vedou.
A ľudia, ktorí sa na tejto katastrofe
podieľali najmenej, kvôli nej hynú.
Predpokladám, že všetci sedíte v klimatizovanej miestnosti,
- keď so mnou rozhodujete o ich osude. - Som prezidentkou jednej krajiny.
A preto by som chcela, aby ste bezpečne pristáli, aby sme to mohli prebrať.
Nemôžem vám sľúbiť, že vám to isté doprajú Číňania, Francúzi alebo Izraelčania.
Vedia o vašej polohe.
Na začiatok ochladenia planéty
stačia iba dva milióny ton uhličitanu vápenatého v atmosfére.
A koľko detí umrie kvôli tomu dodatočnému znečisteniu?
Pani ministerka, to vám nepoviem,
ale menej, ako ich práve umiera v Afrike,
Indonézii, či hoci aj v Texase.
Pani Mishrová, existujú lepšie spôsoby. To musíte sama vidieť.
Áno, samozrejme.
A keby sa na ne miliardári, ktorých nám toto storočie prinieslo,
sústredili, namiesto dokazovania si mužstva raketami,
- nebola by som tu. - Nech ďalej hovorí.
...až kým to neprepásne a odvolá to.
Gita, viem, že je spôsob...
akým to môžeme vyriešiť.
Ide nám o to isté.
Čo keby... Čo keby som znovu zvolala G22,
stretneme sa s vami a uvidíme, či nájdeme kompromis?
Pani prezidentka, myslím, že to stretnutie ste už mali.
Máme technológiu na riešenie tohto problému.
Použijeme ju,
alebo budeme čakať, kým problém vyrieši nás?
Ale čo ak sme my ten problém, Gita?
To... Ľudské správanie.
To, ako cestujeme, jeme a budujeme.
Celých 250 rokov, odvtedy, čo sme začali používať fosílne palivá,
sa tvárime, že planéta je nekonečný bufet.
Zmena chemického zloženia atmosféry to nenapraví.
Jonathan, tak tu si.
Pani prezidentka, Jonathan vám iste povedal o medveďovi a levovi.
A možno vám povedal, že to, čo robím, je nerozvážny pokus,
- ktorý sa nedá zopakovať... - Lebo je to pravda.
- Dobre, počúvaj... - Ale...
nevieš, čo sa stane.
Ak to aj vyjde, čo sa stane s ozónovou vrstvou?
Netušíš.
Čo bude s oceánmi? Netušíš.
Vravíš, že sa snažíš zachrániť dve miliardy ľudí.
Zhodíš im na hlavy ďalšie klimatické riziko.
Ako to má pomôcť?
Ozajstný nerozvážny pokus je ten, ktorý práve prebieha.
Vieš, pridávanie oxidu uhličitého do atmosféry a plastu do oceánu.
Odstraňovanie druhov z ekosystémov.
Nikto sa nepokúšal zmeniť klímu.
Ani sme si nepredstavili, že na to máme schopnosti.
Netušili sme to, ale teraz to vieme.
A ľudské správanie sa aj tak nemení.
Jon, je ľahšie prepracovať oblohu než ľudský mozog.
Presne tak.
Ak tomu chamtivému opičiemu mozgu povieš, že Zem sa ochladila,
a všetko je v poriadku, povie ti:
„Daj mi ešte. Spálim už len trochu.
Dovoľ mi ešte trochu zadĺžiť budúcnosť našich detí,
aby som si zaistil dobrý finančný štvrťrok.
Už len tento jeden.“ Je to... Gita.
Gita, aj keby si mala správne všetky chemické interakcie.
Aj so správnym vzorcom rozptylu.
Ten problém je väčší než teplota Slnka, Gita.
Je to spôsob nášho vnímania sveta.
A ty sama v lietadle s takouto technológiou,
- ten problém nevyriešiš. - A problém prehovoril.
Rowan?
To je môj syn.
Prosím, povedz mi, že tam nie si s ňou.
- To ti nepoviem, oci. - Bože.
Čo? Gita, čo to... čo mu to robíš?
- Prečo? Prečo si ho do toho zatiahla? - Nič.
Nič mi nerobí.
Snaží sa zabrániť zhoršeniu problému.
A čo robíš ty?
- Ideš na ďalšiu konferenciu? - Mesiace som s ním nehovoril.
Nastavíš ďalší strop a posunieš ho?
Keď som mal šesť, povedal si, že do spätnej väzby
- máme desať rokov. - Má naňho...
Teraz mám 22.
Ide o ňu, nie o neho.
Vieš, že inak to nejde.
Jonathan, vidím pobrežie.
Naposledy som tu bola s tebou. Pamätáš?
Do Badlapuru sme priniesli batérie.
- Bola tam moja mama. - Urobí to.
Neblafuje...
Chceli sme ich použiť na vodné čerpadlá...
STRATENÝ SIGNÁL
Čo to bolo? Čo sa stalo? Rowan? Rowan?
Prečo... Čo ste urobili?
- Blízky prelet. - Prelet?
Tak prečo sme stratili spojenie? Prečo ich nepočujeme?
Nevieme, s kým pracujú. Museli sme ich prerušiť.
Zbláznili ste sa? My...
Musíme s nimi hovoriť. Viem, že je...
Ako vieme, komu je verný?
- Možno pracuje s nimi. - Čo ste to povedali?
Tak počkať. Prišiel sám od seba.
To on nás upozornil. Sami ste to počuli.
To ja som vám zavolal a dal vám vedieť, čo sa deje.
Nemá takú bezpečnostnú previerku,
- pani prezidentka. - No tak.
Som jedným z mála, kto chápe, čo sa tam hore deje, doriti.
Musím vás požiadať o odchod.
Ak s ním prehovorím, môže nám pomôcť.
Má na ňu vplyv, verte mi.
- Nie je decko. - Poďme.
- Dobre. Dobre. - Prosím.
Prosím, Rowan, ak ma počuješ, je lepší spôsob, synček.
Poďme.
Som zatknutý? Teda, som v posratej komore.
Ostanete tu, kým sa to nevyrieši. Byť vami, upokojila by som sa.
Dobre, prepáčte, ale musím tam byť.
- To vám nevyšlo. - Niečo tu nehrá.
Hovorí o dvoch miliónoch ton uhličitanu sodného.
- Musím ísť. - Dáte mi telefón?
- Nie. - Tak papier a pero?
Vážne, nechajte ma pracovať.
- Fajn. - Dobre.
Ľudia z CIA potvrdili,
že lietadlá môžu byť nastavené na rozptyl v prípade zostrelenia.
Takže desať lietadiel plných uhličitanu vápenatého?
- Áno, pani prezidentka. - Najhorší prípad?
To, čo povedal Chopin.
NASA predpokladá miestne zmeny počasia,
ale vedľajšie efekty sú neznáme.
Jeden ojedinelý činiteľ zmení život na Zemi.
Záplavy v Šanghaji, snehové víchrice v Hanoji.
Chápete, ako by to mohlo narušiť svetový poriadok.
To je pravdepodobný vedľajší dôsledok. A otvára to dvere ďalším.
Ak nič neurobíme, budeme spoluvinníkmi.
Musíme ihneď konať.
Čo ak ten jej risk nakoniec pomôže?
Pomôže? S čím?
Vyriešiť problém, na ktorý diplomacia nestačí.
Od telavivského sme tak ďaleko, že budeme mať šťastie,
ak to udržíme po 2,5 alebo dokonca tromi stupňami.
Chcete si pohovoriť o dôsledkoch?
Pani prezidentka, máte hovor.
Nie, teraz nie.
Budete to chcieť vziať.
Necháte nás?
- Ruky hore! - Ani hnúť! Stojte!
Ostaňte, kde ste.
Držte ruky hore!
Je to hologram. Kde je, dočerta?
Neviem, kedy nás znovu prerušia.
Poslali po mňa ženu. Malo by mi to lichotiť.
Aspoň to nie je dron.
Čo robí?
- Ukazuje. - Na čo?
Dolu. Mám pristáť.
Si v poriadku?
Hej.
Ale týpka vedľa mňa práve rozstrieľali mimozemšťania.
Pravdepodobne má palivo iba na ďalších pár minút.
Asi bude z lietadlovej lode v Perzskom zálive a má ťa vystrašiť.
Ach, no, to sa jej darí.
Možno sme už urobili dosť.
Ukázali sme im, že každý s prostriedkami...
Ak ma niekto zostrelí, musíš mi sľúbiť, že to spustíš.
Musíš mi to sľúbiť.
Nemusíš to robiť. Nemusíš to byť ty.
Prezidentka sa s tebou stretne. G, môžeš pristáť.
Môžeme ísť domov. Už to vedia.
To, čo hovorí tvoj otec, nefunguje. Vieš to. Všetci to vieme.
Odhaľme ich blaf.
Pán Bilton, chcem vedieť, či ste informovaný
o dnešnom konaní Gity Mishrovej.
Áno, Gita. Aj Alphe doručila svoje požiadavky.
Nuž, to som si myslela, a ako sme už preberali,
moje názory o geoinžinierstve sú veľmi podobné vašim.
Je smutné, že zvyšok sveta s nami nesúhlasí.
Ďalší problém, ktorý treba vyriešiť.
Nuž, pán Bilton, vo vzduchu máme lietadlá, ale nemôžem si pomôcť, rozmýšľam,
či by sa to dalo vyriešiť neoficiálnou cestou.
Poznáte pojem „krytie v akcii“?
Zaujímavá fráza.
Som si istý, že drobnohľad, pod ktorým ste, obmedzuje vaše možnosti.
Pani prezidentka?
Viete, ako sa volá tento stôl?
Rozhodný stôl bol darom
od kráľovnej Viktórie v roku 1880. Je vyrobený z trámov lode HMS Resolute.
Viete, čo sa s HMS Resolute stalo?
Nie, madam.
V roku 1854 ju zanechali v arktickom ľade v Mellvilovom prielive pri Aljaške.
Zasekla sa tam.
Ľad tam už nie je dobrých 20 rokov.
Viete, keď som sem prišla...
myslela som si, že ten stôl má prezidentov inšpirovať k húževnatosti.
Ale teraz mám pocit, že ich má skôr pripraviť na pascu.
AFRICOM čaká na vaše rozkazy.
Koľko rokov má ten chlapec?
Rowan Chopin má 22 rokov, madam.
To je nemožné. To...
Potrebujem hovoriť s prezidentkou. Alebo s ministerkou Garrettovou.
Zožeňte niekoho, prosím. Budú to chcieť vidieť.
Keď som naposledy hovorila s Burdickovou,
povedala mi, že podľa nej je to najlepšia cesta vpred.
Je to lepšie pre podnikanie. Aj pre ľudstvo.
Tak prečo to neurobila sama?
Lebo výsledok chce vidieť každý, ale nik preň nechce riskovať.
A tak naše životy ovláda strach.
- Ro, odchádzajú. - Kto?
To letectvo. Všetci odišli.
Asi sme to dokázali, Ro! Ustúpili!
Mám vypnúť ostatné lietadlá? Nechať ich pristáť?
Nie. Zistím, aký má Burdicková plán.
Asi sú konečne pripravení spolupracovať.
Dokázali sme to. My... Ty si to dokázala.
Risk zafungoval. Teda...
ako povedal Hemingway: „Svet je krásne miesto...“
Gita?
BOMBAJ
Tak poď.
- Čo to je? - Čo?
- Nevidíš to svetlo? - Tamto?
Možno je to Slnko a všetci budeme o osem minút mŕtvi.
Tak poď. Poď.
Gita?
Čo to bolo?
Neposlali sme ich naspäť? Prečo sme zaútočili?
- Neboli sme to my. - Tak kto?
Kto ju zostrelil?
Chcem vedieť, čo sa stalo.
Máme fotky zo satelitov, ale ťažko sa v tom vyznať.
Rusko obvinilo Indiu. India zase Pakistan.
Irán obvinil nás.
Možno to bol súkromný vojenský dodávateľ.
Mala nepriateľov.
Pán Chopin má niečo neodkladné.
Pošlite ho.
Prepáčte, ale rozmýšľal som,
a sústredíme sa na desať lietadiel. Každé môže niesť 250 ton,
ale ona spomenula dva milióny ton uhličitanu vápenatého.
Musíme zistiť, aké množstvo naozaj kúpila.
Ak má okolo dvoch miliónov ton,
tak je celá tá situácia s lietadlami len divadlo.
Má to odvrátiť pozornosť od niečoho iného.
Musí mať ďalšie, tisícky ďalších.
Musíme hovoriť s Gitou.
Obávam sa, že to nebude možné.
Čože? Prečo?
Čo sa stalo?
Jej lietadlo bolo nad Indiou zničené.
Zostrelili ste ju?
Ubezpečujem vás, že my sme to neboli.
Doktor, je mi to veľmi ľúto.
A čo môj syn? Bol v tom lietadle?
Nevieme.
- Čo myslíte tým „viac“? - Viac čoho?
Pani prezidentka, ostatné lietadlá vypustili náklad.
Niekto sa nás pokúša kontaktovať.
Prosím.
„Svet je krásne miesto, za ktoré sa oplatí bojovať.“ Však, oci?
Vraj si to mal na stole.
O čom to, dopekla, hovorí?
„A veľmi nerád ho opúšťam.“
Vypátrajte ho.
„A veľmi nerád ho opúšťam.“
Tak sa to končí, Rowan.
Rowan, nech si kdekoľvek, a čokoľvek robíš,
prestaň s tým. Proste prestaň!
Choď od toho, synček.
Robím to, čo ma naučila Gita, čo si ma naučil ty.
Sopka Pinatubo.
Nie. Nie, musíš sa vrátiť domov.
Musíš sa vrátiť domov a udať sa, než sa ti niečo stane, Rowan.
Nemôžem počúvať, ako sa zraníš.
Nemôžeš za svet bojovať, ak tu nie si, chlapče.
Povedala mi to, oci.
O tej knihe, čo ti dala.
„Sme ako bohovia, tak by sme v tom mohli byť aspoň dobrí.“
Tak to bolo, však?
Nie, nie. Nie sme bohovia.
Nikto z nás. Ani Gita, ani ty, ani ja.
Sme len rodičia a deti. Prosím, vráť sa domov. Vráť sa domov.
Je príliš neskoro, oci.
Spojenie je preč.
Je čas.
Vypustiť. Vypustiť. Vypustiť.
Vypustiť.
Čo, dopekla?
Čo sa to deje?
Ach, bože...
Správy o rozptyle prichádzajú odvšadiaľ, pani prezidentka.
Použili drony.
Tisícky doručovacích dronov Alpha.
Čo sa teraz stane?
Neviem.
To nevie nikto.
Preklad titulkov: Martina Mydliar